Alsfurt sueche d einzelne Mensche un au ganzi Völker des, was si vun andre unterscheidet. Im Unterschiid sin si gschützt. Sin numme des, was si sin. So isch keiner sunsch. Des kann ene keiner wegnemme. Do könne si stolz sii druf. Un die Unterschiide were pflegt un ghegt. Unser Dorf, Unsri Trachte, Unsri Sproch sin Titel vun Abertausendi vun Büecher überall. Ja, mr könnt meine, de Unterschied isch d Welt un d Welt isch Unterschiid. S ganz Universum, alles het sich vu Anfang aa in sini eige Richtung entwickelt, wie bi nere Explosion, wo alles vunänander wegfliegt. Un je länger s duuret het, um so meh isch alles usänander gange. D Farbe, d Sproche, d Gwohnheite. Mr kann nit sage, im Anfang isch de Unterschiid gsii, im Gegeteil, erscht mim Unterschiidlichwere het alles aagfange. Un s goht als witter demit, au wenn de manchmol meine könntsch, si wotte d Unterschiid widder abschaffe. Aber ufbasst! Wer de Unterschied nit reschpektiert, kriegt Stritt un schürt Krieg, gnauso wie der, wo de Unterschiid übertriibe will. Mr sott s also nit z ernscht nemme mit em Unterschiid. S isch au ä Froog vun de Perschpektivi. Dodefür will i ä Bischpiil gen: